钦定古今图书集成/明伦汇编/氏族典/第069卷 > 朱楩
## 钦定古今图书集成/明伦汇编/氏族典/第069卷 > 朱楩

按《名山藏分藩记》：“岷庄王楩，母曰周妃，以洪武二十
四年封国岷州。二十八年，以云南新附，必亲王往镇，
改云南。上以国新民劳，为棕亭居。王待时节力，而后
作王宫。建文初，削诸王护卫。西平侯沐晟伺王过，言
于朝，坐废为庶人，囚之，流漳州，其辅导护卫皆诛死。
靖难初，复王，王谓西平侯媒糵之，与之交恶。上赐书”
谕王，召戒晟王，收印章，杀官吏，骄横不改。上怒，夺王
册宝。寻念王建文中久，幽复之，赐之敕。岷王，终不改
已，革其三护卫。仁宗即位，徙王武冈。弘治中，讦奏武
冈州，刘逊赖、徐溥救免。王在位六十三年薨。